Man verloor gedeelte van been in fratsongeluk | Maroela Media
Paramedici van Netcare 911 op die toneel. Foto: Marshall Securtiy
'n Man in sy 30's is Woensdagmiddag in 'n kritieke maar stabiele toestand na 'n hospitaal in Durban geneem ná 'n fratsongeluk by 'n sakeperseel in die noorde van die stad.
Volgens Kyle van Reenen, woordvoerder van Marshall Security, het 'n skeepsvraghouer by 'n perseel in Glen Anil op 'n vurkhyserbediener geval terwyl die man voorraad daaruit gelaai het.
"Na wat verneem word, het die beton onder die vraghouer ingegee en veroorsaak dat die houer omslaan," het Van Reenen gesê. "Die bediener is tussen die vurkhyser en die grond vasgepen."
Van Reenen het gesê die man se kollegas het vinnig opgetree en hom onder die vurkhyser verwyder. Die man het na wat verneem word 'n gedeelte van sy been in die ongeluk verloor. Paramedici van Netcare 911 het meer as 40 minute gewerk om die man te stabiliseer, waarna hy met 'n ambulans na 'n hospitaal geneem is vir verdere behandeling.
Die voorval word deur beamptes ondersoek.
Die vurkhuyser en skeepsvraghouer. Foto: Marshall Security
Die beton onder die vraghouer. Foto: Marshall Security
Durban Marshall Security
'n Betonvloer van 'n sakeperseel behoort dik en strek te wees. Die grond onder die vloer moet goed gekompakteer word. Kortpaaie en swak vakmanskep is beslis die oorsaak
Die eienaar en al die partye betrokke by die konstruksie van die laaiblad moet moet vervolg word. Die is nie eers n betonblad nie. Dit is n dun skil om die erosie te stop. Bygesê as die gebied wel as laaisone gemerk was
Die skeepsvraghouer is op 'n sleepwa gelaai. Het die sleepwa met 'n skeepsvraghouer nie dan omgeval nie?